text: কুড়িগ্রাম জেলা এবং লালমনিরহাট জেলার  সীমান্তে সিন্দুরমতি দিঘি অবস্থিত । দিঘিটি হিন্দু ধর্মের মানুষদের কাছে একটি পবিত্র তীর্থস্থান হলেও সকল ধর্মের মানুষের আনাগোনা দেখা যায় এখানে।
  
  ১৯৭৫ এ সরকারি উদ্যোগে এই দিঘি সংস্কারের সময় প্রাচীন কালের অনেক মুদ্রা ও মূর্তি পাওয়া যায় যা বর্তমানে জাতীয় যাদুঘরে সংরক্ষিত আছে ।
  
  ইতিহাস ও নামকরণ
  কথিত আছে জৈনক হিন্দু জমিদার নারায়ন চক্রবর্তী খরা জনিত কারনে এক পুকুর খনন করেন। কিন্তু পুকুরে পানি না উঠায় স্বপ্নাদেশ অনুযায়ী তার দুই মেয়ে সিন্দুর ও মতি-কে পুকুরের মাঝখানে নামিয়ে পূজার ব্যবস্থা করেন। কিন্তু জমিদার পূজার উপাচার সঠিক ভাবে ব্যবস্থা করতে না পারায় তা সংগ্রহের জন্য যান । তিনি উপাচার আনতে গেলে ইতোমধ্যে পুকুর জলে কানায় কানায় ভরে যায়। সকলেই পাড়ে উঠলেও সিন্দুর ও মতি অথৈ জলে তলিয়ে যায়। পরে জমিদার স্বপ্নে দেখেন তার দুই মেয়ে দেবত্ব প্রাপ্ত হয়ে অমরত্ব লাভ করেছে। সেই থেকে কালক্রমে ঐ স্থানের নাম হয়ে সিন্দুরমতি ।
  
  সিন্দুরমতির মেলা
  প্রতি বছর চৈত্র মাসের নবমী তিথিতে পুকুরটিতে হিন্দু সম্প্রদায়ের নারী-পুরুষ পূজা অর্চনা করে থাকে এবং বিরাট মেলা হয়ে থাকে । এই উপলক্ষে বাংলাদেশের বিভিন্ন অঞ্চল থেকে উল্লেখযোগ্য সংখ্যক হিন্দু পূণ্যার্থীর আগমনে এলাকাটি জাঁকজমকপূর্ণ হয়ে উঠে ।
  
  তথ্য সূত্র
title: সিন্দুরমতি দিঘি